b'\n_START_ARTICLE_\nDivina Galica\n_START_SECTION_\n\xc5\xbdivljenjepis\n_START_PARAGRAPH_\nDivina Galica je \xc5\xbee pri dvajsetih letih kot alpska smu\xc4\x8darka nastopila na svojih prvih Olimpijskih igrah v smuku in slalomu, nastopila pa je tudi na Olimpijskih igrah leta 1968 in 1972. V Formuli 1 je debitirala na doma\xc4\x8di dirki za Veliko nagrado Velike Britanije v sezoni 1976, ko se ji z dirkalnikom Surtees TS16 ni uspelo kvalificirati na dirko. V Formuli 1 je nastopila \xc5\xa1e na prvih dveh dirkah sezone 1978, toda z dirkalnikom Hesketh 308E se ji ponovno ni uspelo kvalificirati na dirki. V sezoni 1978 je nastopila na dveh dirkah Britanske Formule 1 in zasedla sedmo in drugo mesto, skupno pa \xc5\xa1tirinajsto mesto v prvenstvu. V sezoni 1978 je nastopila tudi na dveh dirkah Formule Atlantic in dosegla trinajsto in deseto mesto, skupno pa devetnajsto mesto v prvenstvu. Nastopila je tudi na dveh dirkah v sezoni 1979 Britanske Formule 1, kjer je dosegla odstop in peto mesto, skupno pa ji je to prineslo devetnajsto mesto v prvenstvu.'